**Pyetjet e bëra më shpesh mbi thirrjen për bashki partnere të projektit ReLOaD2 në Shqipëri**

**Pyetje1:** Nëse bashkëpunimi i bashkisë me organizatat e shoqërisë civile nuk është shoqëruar me kontratë bashkëpunimi, a mund të aplikojë Bashkia?

**Përgjigje:** Po, një bashki e interesuar mund të aplikojë. Mekontratë bashkëpunimi në këtë rast nënkuptohet çdo dokument i firmosur nga të dy palët (bashki dhe organizatë e shoqërisë civile), që rregullon marrëdhëniet mes tyre. Ky dokument mund të jetë i formave të ndryshme (memorandum mirëkuptimi, marrëveshje bashkëpunimi, si dhe çdo formë tjetër kontraktimi). Në seksionin përkatës të aplikimit (1.1 Formati i aplikimit) duhen bërë shpjegimet mbi të.

**Pyetje 2:** Po në rast se Bashkia nuk ka asnjë dokument të firmosur nga të dyja palët për bashkëpunim me organizatat e shoqërisë civile, a mund të aplikojë në thirrje. Nëse po cilat janë dokumentet mbështetëse që duhet të paraqesi?

**Përgjigje:** Po, bashkia mund të aplikojë. Është e nevojshme tiu përgjigjet saktësisht pyetjeve në lidhje me bashkëpunimin me organizatat e shoqërisë civile dhe të japi shpjegimet e rastit ne seksionet e dedikuara me hapësirë narrative. Në rast se Bashkia disponon dokumenta të brendshëm, të firmosur nga titullari i institucionit, ato duhet të paraqiten në seksionin e dokumentave mbështetës. Gjithashtu, konsideroni se Bashkia mund të dorëzojë çdo dokument tjetër që konsideron me vlerë për të vërtetuar informacionin e dhënë në aplikim.

**Pyetje 3:** Sa është bashkëfinancimi që duhet të parashikojë Bashkia për t’u përfshirë në projektin ReLOaD2 dhe nëse Bashkia nuk ka parashikuar një fond për organizatat e shoqërisë civile në buxhetin e këtij viti, a mund të aplikojë në këtë thirrje?

**Përgjigje**: Kriteri i detyrueshëm është bashkëfinancimi me të paktën 20 % të grantit që Bashkia përfiton nga projekti. Pas përzgjedhjes së bashkive partnere, atyre ju jepet koha e nevojshme për pagesën e bashkë-financimit gjatë vitit të parë dhe të dytë të bashkëpunimit. Duke dhënë në këtë mënyrë kohë për planfikimin dhe disbursimin e bashkëfinancimit pa vënë në vështirësi bashkinë.

**Pyetje 4:** Sa është granti që mund të përfitojë një bashki nga projekti ReLOaD2?

**Pergjigje:** Granti për cdo bashki partnere do të variojë afërsisht nga 80.000 – 130.000 USD. Vlera finale e grantit të përfituar varet nga kapacitetet financiare të bashkisë partnere dhe gjithashtu nga përthithja e fondeve nga organizatat e shoqërisë civile përgjate thirrjeve publike që do të organizohen në bashki.

**Pyetje 5:** A është e mundur që thirrja e pavarur (kriter i detyrueshëm për plotësim nga Bashkia) sipas metodologjisë LOD dhe me një shumë minimale të përcaktuar, të shtrihet në zbatim në më shumë se një vit? Në rastin që Bashkia nuk e përballon dot parashikimin e shumës të gjithë brenda një viti buxhetor.

**Pergjigje**: Në varësi të periudhës kur thirrja e pavarur do të fillojë, ajo mund të shpërndahet dhe 2 periudha vjetore dhe për pasojë buxhetet përkatëse. Gjithashtu, duke patur parasysh se edhe kalimi i fondeve për organizatat e shoqërisë civile bëhet me transhe, ekziston mundësia që thirrja e tretë të shtrihet në dy vite të ndryshme buxhetore.

**Pyetje 6:** Lidhur me dokumentet mbështetëse, a duhet të citojmë dhe faqen dhe seksionin ku është përfshirë fusha të cilën identifikojmë në dokumentet strategjike?

**Përgjigje:** Në disa pyetje specifike, në formën e aplikimit ju kërkohet të shënoni faqen, kapitullin ose edhe linjën e buxhetit specifike, të cilat lidhen me informacionin e dhënë nga Bashkia. Ju lutem në të gjitha rastet ku shikoni këtë shënim të shënoni faqen përkatëse ose të theksoni me ngjyrë informacionin e kërkuar në materialin mbështetës.

**Pyetje 7:** Në cilin seksion të aplikimit mund të përshkruajë Bashkia prioritetet e saj në lidhje me bashkëpunimin me projektin ReLOaD2?

**Përgjigje:** Bashkia duhet të përdori seksionin e fundit të formës së aplikimit, Letrën e Motivitimit për të shprehur dhe shpjeguar qasjen e bashkisë lidhur me bashkëpunimin dhe prioritet që Bashkia ka të indentifikuara si fusha interesi dhe gjithashtu nevojat specifike që mund të ketë në raport me projektin.

**Pyetje 8:** Modeli i procesit konsultativ, çfarë mund të përfshijë dokumentacioni mbështetës dhe sa modele mund të jepen?

**Përgjigje**: Në seksionin e parë të formës së aplikimit, një nga dokumentet mbështetës të kërkuar është dhe “Një model i një procesi konsultativ të finalizuar (paketë e plotë)”. Kjo paketë e plotë nënkupton çdo dokument të lidhur me procesin e konsultimit që bashkia ka realizuar, duke përfshirë: urdhrin për nisjen e procesit të konsultimit duke specifikaur objektin, kohën dhe procesin, ngritjen e grupit të punës, kalendarin e konsultimeve dhe publikimin e tij; informacion mbi takimet dhe pjesëmarrjen në konsultime; çdo dokument tjetër që shpjegon si janë marr në konsideratë idetë e dala nga takimet konsultative për përpilimin e dokumentave final, etj. Kjo paketë e plotë dorëzohet vetem për një proces konsultimi.

**Pyetje 9:** Dokumentacioni mbështetës a mund të dorëzohet pas afatit të mbylljes së thirrjes?

**Përgjigje:** Jo, dokumentacioni mbështetës është pjesë integrale e procesit të aplikimit dhe duhet të dorëzohet së bashku me aplikimin brenda afatit zyrtar të deklaruar në thirrje. Çdo dokument i dorëzuar pas përfundimit të afatit të dorëzimit nuk do të merret në konsideratë nga komisioni i vlerësimit.

**Pyetje 10:** Cili është afati i dorëzimit të aplikimit me postë?

**Përgjigje:** Afati i fundit i dorëzimit të paketës së plotë të aplikimit është data 21 Maj 2021 ora 15:00.

**Pyetje 11:** A duhet të dorëzojë dokument mbështetës Bashkia për regjistrin që mban për OSHC-të (kriter i konvergjencës)?

**Përgjigje:** Jo, bashkia aplikuese duhet të plotësojë vetëm të dhënat e kërkuara në formular.Për kriteret e konvergjencës nuk kërkohet dokumentacion mbështetës.

**Pyetje 12:** A mund të aplikojnë bashkitë që nuk kanë organizata të shoqërisë civile të regjistruar në territorin e tyre?

**Përgjigje:** Po. Çdo bashki e interesuar mund të aplikojë.